kardosdrur/scandi-wiki huggingface dataset:
Helle Jespersen

Helle Møller Jespersen (født 12. februar 1968) er en dansk sejlsportskvinde med mange internationale resultater, herunder 5 verdensmesterskaber og OL-bronze ved OL i Athen 2004.

Eksterne henvisninger 

 Se biografi hos International Sailing Federation

Sejlsportsfolk fra Danmark
Olympiske bronzemedaljevindere fra Danmark
Medaljevindere fra Danmark ved sommer-OL 2004
Nordre Land

Nordre Land er en kommune i Innlandet fylke i Norge. Den grænser i nord til Nord-Aurdal og Gausdal, i nordøst til Lillehammer, i øst til Gjøvik, i syd til Søndre Land, i sydvest til Sør-Aurdal, og i vest til Etnedal. Højeste punkt er Spåtind der er 1.415 moh. og ligger på grænsen til Etnedal.

Areal og befolkning 
Kommunen havde i 6.624 indbyggere. De fleste nordrelendinger bor i Dokka, Nord-Torpa og Aust-Torpa.

Geografi 
Indsøerne Randsfjorden, Dokkfløyvatnet og Akksjøen ligger i kommunen. Elven Dokka løber fra Dokkfløyvatnet i nord og ned gennem Torpa og til byen Dokka, og videre til Randsfjorden. Denne elv er reguleret. Elven Etna løber fra nabokommunen Etnedal i vest, gennem Nordsinni, før denne også løber ud i Randsfjorden. Elven er ikke reguleret.

Seværdigheder 
 Lands Museum, friluftsmuseum i Dokka
 Helleristningerne ved Møllerstufossen,  helleristning i Etna elven.

Kendte nordrelendinger 
 Anna Georgine Rogstad (1845–1938), var den første kvinde på Stortinget.

Kilder og  henvisninger 

Kommuner i Innlandet
Kommuner i Oppland
Ringebu

Ringebu er en kommune i Innlandet fylke i Norge. Den grænser i nord og øst til Stor-Elvdal, i syd til Øyer og Gausdal, og i vest til Sør-Fron. 

De to største byer i kommunen er Ringebu / Vålebru (administrationscenter) og Fåvang. 
50 % af kommunens areal ligger over 900 meter, mens Ringebu ligger i 182 meters højde. Højeste punkt er Muen  der er 1.424 moh. Ringebu havde i 2019 4.370 indbyggere

Der er alpine skianlæg på Kvitfjell, hvor der blev afholdt et enkelt arrangement under de olympiske vinterlege i 1994.

Seværdigheder 
 Ringebu stavkirke
 Weidemannsamlingen

Kilder og  henvisninger 

 Informasjon om Gudbrandsdalen 
 Weidemannsamlingen 
 Historiske fotografier fra Ringebu 1909-1948

Kommuner i Innlandet
Kommuner i Oppland
Ringebu stavkirke

Ringebu stavkirke er en stavkirke, der ligger i Ringebu kommune i Oppland, ca. 60 km nord for Lillehammer. Den er opført omkring år 1220, og er blevet ombygget og udvidet i 1600-tallet. Den er en af de største blandt de 28 tilbageværende stavkirker i Norge.

Kirken er Ringebu kommunes tusenårssted sammen med området omkring Ringebu Prestegård og Gildesvolden.

Se også 
 Stavkirker i Norge

Referencer

Eksterne henvisninger 

 
Hjemmeside for Ringebu stavkirke

Stavkirker i Norge
Oppland
Innlandet
The Jackson 5

Jackson Five var en amerikansk musikgruppe, der var aktiv fra 1962 – 1990. Gruppen er bedst kendt for en række disco-hits, samt for at være springbræt for Michael Jacksons senere karriere.

I 1964 debuterede Michael, på kun 7 år, i familiebandet Jackson Five. Foruden Michael var hans 4 brødre, Jermaine på bass, Tito på guitar, og Jackie og Marlon som kor, Michael selv var forsanger.
Manager for bandet var far Joe.

I løbet af de næste år, deltog bandet i rigtig mange konkurrencer, og de vandt langt de fleste. Allerede i 1968 udgav de 5 Jackson brødre deres første single, ”Big Boy”, som de selv finansierede.
Året efter udgav de endnu en single, ”I Want You Back”, og på det tidspunkt havde bandet skrevet kontrakt med pladeselskabet Motown. Succesen var enorm, og på kun 6 uger havde singlen solgt over 2 millioner eksemplarer. Dette var startskuddet til en hæsblæsende karriere for bandet, ikke mindst for lille Michael.
Det kom derfor ikke som nogen overraskelse da Michael i oktober 1971, gik solo, og udsendte singlen ”Got To Be There”.

Diskografi 

Motown releases (as Jackson 5)
 Diana Ross Presents The Jackson 5 (1969)
 ABC (1970)
 Third Album (1970)
 Jackson 5 Christmas Album (1970)
 Maybe Tomorrow (1971)
 Lookin' Through the Windows (1972)
 Skywriter (1973)
 G.I.T.: Get It Together (1973)
 Dancing Machine (1974)
 Moving Violation (1975)

CBS/Epic releases (as The Jacksons)
 The Jacksons (1976)
 Goin' Places (1977)
 Destiny (1978)
 Triumph (1980)
 Victory (1984)
 2300 Jackson Street (1989)

Eksterne henvisninger 

 
 
 

Jackson 5, The
Jackson 5, The
Jackson 5, The
Musikgrupper fra 1964
Anglicisme

Anglicisme, anglisering eller engelskgøring (uautoriseret stavemåde anglificering) er lån af ord, vendinger eller udtryk fra engelsk og på andre sprogområder som syntaktisk og morfologisk. Det modsatte af anglisering (af dansk) er fordanskning.

Mens dansk i tidligere århundreder først og fremmest har lånt ord fra latin, plattysk og fransk, er engelsk blevet hovedkilden til lån i det sidste århundrede. Latinske, plattyske og franske lån er ofte velintegrerede og kan næppe genkendes som lån af den almindelige sprogbruger, jf. (vand)pyt fra latin puteus = 'brønd', betale fra plattysk betalen, (kød)sky fra fransk jus. Engelske lån har til gengæld for det meste bevaret fremmed udtale, stavning og bøjning (flertals -s) og er derfor meget synlige. Som reaktion udsendte Kirsten Rask i 2000 (2. udg. 2001) bogen: Sprogrenserordbog: Tal Dansk!, . Bogen kommer med gode forslag til, hvilke danske ord vi kan benytte i stedet for engelske lån.

Flere sprogforskere fra Dansk Sprognævn som den forhenværende formand Niels Davidsen-Nielsen mener, at omfanget af 'den engelske syge' kan betyde, at dansk om nogle år ikke længere vil være et komplet og samfundsbærende sprog.

Eksempler 
 Den 38-årige Dimebag Darrell stiftede i 80'erne Pantera sammen med sin bror Vinnie Paul, der også spillede trommer i Damageplan, efter at Pantera sidste år splittede op. Politiken 09.12.2004 kl. 13:18.

Se også 
 Pseudolån
 Barbarisme
 Danglish

Henvisninger

Referencer

Litteratur 
 Knud Sørensen, A dictionary of anglicisms in Danish, Munksgaard, 1997. .

Eksterne henvisninger 
 Knud Sørensen: Engelsk i dansk. Er det et must?, 1995.
 Dogmedansk – kronik af Kirsten Rask fra Politiken 5. september 1999 
 Ud med sproget? – artikel fra Berlingske Tidende 8. september 2003
 Det danske sprog har engelsk syge – artikel fra Berlingske Tidende 25. januar 2007
 Anne Holmen og J. Normann Jørgensen, red. 2000. Sprogs status i Danmark år 2011. (Københavnerstudier i tosprogethed, 32) København: Danmarks pædagogiske Universitet. 
 Henrik Gottlieb: Danish Echoes of English, 2004. Nordic Journal of English Studies, vol. 3, no. 2, 2004, pp. 39-65. 
 Ken Farø og Henrik Gottlieb: Coole Songs Downloaden – om engelsk påvirkning af dansk og tysk , 2012

Engelsk sprog
Sprogforskning
Parentalia

Parentalia er en romersk religiøs fest for de døde (Di Manes). Den begyndte 13. februar og sluttede 21. februar om aftenen. Festen og de ritualer, den bestod af, omfattede oprindeligt kun afdøde familiemedlemmer, men da indbyggertallet i Rom voksede og den enkelte borgers forbindelse til slægten blev svagere, blev parentalia højere grad offentlig og kom til at omfatte de døde i al almindelighed.

Praksis 
Parentalia var den største religiøs fest for de døde af de tre, der fandt sted i løbet af febru-ar. Den begyndte på Ides (normalt 13. el. 15. februar) og blev efterfulgt af Feralia og Carista, og blev indledt ved at vestalinderne udførte en række ritualer til ære for de døde. Herefter ville de enkelte familier besøge deres familiegravsteder udenfor Roms bymur, hvor de ofre forskellige madvarer eller votivgaver. Under hele perioden var templerne lukket, det var ikke tilladt at indgå ægteskab og de offentlige institutioner nedlagde arbejdet.

Feralia fandt sted den 22. februar, og markerede afslutningen på Parentalia, her blev et større offer givet til de døde slægtninge og Jupiter, gerne et får. I Ovids beskrivelse af festen er der overtoner af hekseri, så den i moderne tid er blevet sammenlignet med Halloween. (note)

Efter festerne for de døde var afsluttet samledes familierne gerne til en mere munter sammenkomst, Carista, hvor de levende slægtninge blev fejret. Alle medlemmer af slægten blev inviteret til spisning, og det blev forventet at alle former for udestående ville blive løst i løbet af festen. Under middagen blev der ofret til lares og penates.

Religionen i det gamle Rom
HIStory

HIStory (HIStory: Past, Present and Future, Book I) er et dobbeltalbum udgivet af Michael Jackson i 1995. Albummet er en blanding af nye og gamle hits.

Den første cd indeholder de største hits, han havde haft indtil da, blandt andet "Billie Jean", "Rock With You", "Black or White" og "Bad".

Den anden cd indeholder 15 nye numre, så som "They Don’t Care About Us" og "Scream" (i duet med hans søster Janet Jackson). Musikvideoen til "Scream" var, og er stadig den dag i dag, den dyreste musikvideo nogensinde produceret.

Nummeret "Earth Song" blev et stort hit. En af producerne var R. Kelly, som var et af de største navne midt i 1990'erne. Albummet blev et af Jacksons bedst sælgende album med næsten 30 millioner solgte kopier.

Danmark har et specielt forhold til HIStory-albummet, som der er solgt over 250.000 eksemplarer af i Danmark. Det vil sige, at hver tyvende dansker ejer albummet. Dette gør Danmark til det land med flest solgte kopier af albummet i forhold til indbyggertallet.

Spor

Referencer 

Album fra 1995
Dobbeltalbum
Michael Jackson-album
Janus Dissing Rathke

Janus Dissing Rathke (født 25. juli 1991) er en dansk skuespiller, som fik sit gennembrud i Niels Arden Oplevs Drømmen, hvor han bl.a. spillede sammen med Anders W. Berthelsen og Bent Mejding i hovedrollen som Frits.

Filmografi 
 Drømmen (2005)
 Der var engang en dreng (2006)
 Julefrokosten (2009, dubbet af Sebastian Jessen)
 Bora Bora (2011)

Eksterne henvisninger 
 

Skuespillere fra Danmark
Personer fra Viborg
Sel kommune

Sel er en kommune i Gudbrandsdalen i Innlandet fylke i Norge. Den grænser i nord til Dovre og Folldal, i nordøst til Sør-Fron, i øst og syd til Nord-Fron, og i vest til Vågå. Højeste punkt er Storronden der er 2.138 moh. Kommunen havde i 2019 5.755 indbyggere.  

Sel (udtales Sell, med kort e), navnet kommer fra gammelnorsk Sil som betyder stilleløbende vand i en elv eller bæk.

Areal og befolkning 
De fleste af kommunens indbyggere bor i Otta, byen Sel, Høvringen, Mysusæter, Heidal, Nedre Heidal og Sjoa. Otta er kommunecenter.

Seværdigheder 

 Kvitskriuprestein – et fænomen af jord- og stensøjler
 Jørundgard Middelaldersenter

Kilder og  henvisninger 

Kommuner i Innlandet
Kommuner i Oppland
Fredenslund

Fredenslund er dannet i 1840 af nedlagte Fæstegårde og Jord fra Ny Wiffertsholm. Gården ligger i Solbjerg Sogn, Hellum Herred, Ålborg Amt, Skørping Kommune. Hovedbygningen er opført i 1872

Fredenslund Gods er på 316 hektar

Ejere af Fredenslund 

 (1840-1890) Jens M. Svanholm
 (1890-1898) Laurids Svanholm
 (1898-1935) Claudius Svanholm
 (1935-1964) A. H. N. Svanholm
 (1964-) Gregers Søren Winther

Kilder 
 J. P. Trap: Danmark 5.udgave, Kraks Landbrug

Herregårde i Rebild Kommune
Herregårde i Aalborg Amt
Demosthenes

Demosthenes (384-322 f.Kr.) var politiker, statsmand (og taler). Han var en betydelig politiker i en altafgørende fase af Grækenlands historie.

Demosthenes lærte sig selv gode retoriske evner ved at studere gamle gode talere. Han er i dag en meget kendt taler/retoriker, som opfangede publikums opmærksomhed fra starten. Han var lige så hadet som han var elsket, men som (næsten) alle antikke stormænd bliver han husket som en god og respekteret mand. Han levede i en årrække som taleskriver og advokat.

Han dedikerede en stor del af sit liv til politik, især ved at sætte sig imod Makedoniens store ekspansion. Bedst kendt er hans "Filippiske taler". Her erklærede han, at Filip ikke engang var "en barbar fra et sted, der kan omtales med respekt, men en fordærvelig slyngel fra Makedonien, hvor det til denne dag ikke har været muligt at købe en anstændig slave."

Henvisninger

Eksterne henvisninger 

 

Personer fra antikkens Grækenland
Pie

Pie er en betegnelse, på engelsk, der ikke kun dækker over hvad der på dansk kaldes for tærte, men også andre lignende retter fx hvor dejen er udskiftet med kartoffelmos så som Shepard's_pie.

Desserter
City of God

City of God (originaltitel Cidade de Deus) er en brasiliansk film fra 2002, udgivet på verdensplan i 2003. Filmen er baseret på Paulo Lins roman af samme navn.

Filmen handler om Rio de Janeiro, op gennem 1960'erne og 1970'erne og tager sit udgangspunkt i gadelivet i en periode hvor alt tydeligt bærer præg af at være dybt korrupt.

Eksterne henvisninger 
 Officiel hjemmeside 
 

Film fra Brasilien
Film fra 2002
Dramafilm
Film baseret på bøger
Fostersøskende

Fostersøskende er to eller flere børn, der er vokset op sammen i samme familie, uden at være beslægtede.
Det kan fx være en ven hvis forældre er gået bort. Fostersøskende blev mest brugt i gamle dage, jf. eksempelvis Absalon og Valdemar 1. den Store.

Den nutidige betegnelse er adoptivsøskende.

Familierelationer
Medium (fysik)

Et medium indenfor fysikken er et produkt, fx et medium kan være glas, vand etc. hvis man siger, at man sender lys igennem fra luft til vand, sender man lyset fra et medium til et andet medium.

Fysik
Peter Stormare

Peter Stormare (født 27. august 1953 som 	Peter Ingvar Rolf Storm) er en svensk skuespiller. Med sin evne til at efterligne accenter har Peter Stormare slået sit navn fast i Hollywood som en meget brugt birolleskuespiller, der ofte bruges i roller som europæer af skiftende nationaliteter.

På teatret har han spilllet rollen som Hamlet i en række lande, men fik sit gennembrud på film som den tavse Gaear Grimsrud i Fargo.

Filmografi i udvalg

Film 
 Fanny og Alexander (1982)
 Livet længe leve (1990)
 Fargo (1996)
 The Lost World: Jurassic Park (1997)
 Armageddon (1998)
 The Big Lebowski (1998)
 Hamilton (1998)
 8mm (1999)
 Chocolat (2000)
 Dancer in the Dark (2000)
 Minority Report (2002)
 Windtalkers (2002)
 Bad Company (2002)
 Bad Boys II (2003)
 The Brothers Grimm (2005)
 Constantine (2005)
 Nacho Libre (2006)
 Forvarsel (2007)
 The Imaginarium of Doctor Parnassus (2009)
 Jægerne - tilbage til vildmarken (2011)

Tv 
 Seinfeld (1998), en episode
 Joey (2004), en episode
 Prison Break (2005-2006)
 Monk (2008)
 Boot Camp (2008)
 Entourage (2009)

Eksterne henvisninger 

 

Skuespillere fra Sverige
Flemming Jensen (bokser)

Flemming Jensen (født 4. april 1949 i Randers) var en dansk bokser i sværvægtsklassen. Han fik tilnavnet ”Fnugget”, da nogle mente, at han bevægede sig let trods sin størrelse. I 1970 var han med til at starte Bokseklubben Thor i Randers.

Som amatør boksede Flemming Jensen for BK Thor i Randers. Han vandt det jyske mesterskab 7 gange (1969-1975) og det danske mesterskab i 1971 og 1973-1974. 

Flemming Jensen debuterede som professionel som 25-årig med en sejr over amerikaneren Jack Johnson, hvis rekordliste bød på striber af nederlag, og Flemming Jensens debut den 15. februar 1975 forløb planmæssigt, da han stoppede amerikaneren i 4 omgang. I sin tredje kamp boksede Flemming Jensen mod tyskeren Charly Graf i Ludwigshafen og blev slået ud i 3. omgang. Karrieren blev herefter sat på standby, men Flemming Jensen gjorde comeback to år senere, da han i en forkamp til EM-kampen mellem Jørgen Hansen og Marco Scano tilføjede den italienske sværvægter Antimo Tescione sit femte nederlag i træk. Flemming Jensen vandt yderligere en kamp, og var herefter klar til at bokse sin første professionelle kamp i København, da han den 16. marts 1978 mødte englænderen Tommy Kiely. I en uskøn kamp tabte Jensen på point, og opgav herefter karrieren definitivt.

Flemming Jensen fik 6 kampe, hvor af de 4 blev vundet (1 før tid) og 2 tabt.

Referencer 

Mandlige boksere fra Danmark
Personer fra Randers
Geiranger

Geiranger er en bygd i Stranda kommune. Den ligger inderst i Geirangerfjorden, en sidefjord til Storfjorden i Møre og Romsdal. Navnet kommer antagelig af det norrøne geirr (spyd) og angr som betyder fjord. Bygden har kun cirka 240 fastboende og er omgivet af stejle fjeldsider. Det er et af Norges mest besøgte turistmål med over 700.000 besøgende. Der er fem hoteller og otte andre overnatningsteder. 
Kendte attraktioner er Geirangervegen og Ørnevegen, udsigtspunkterne Flydalsjuvet og Ørnesvingen, fjeldet Dalsnibba, fjorden med vandfaldene Brudesløret, Frieren og de Syv Søstre. 

Geiranger har om sommeren færgeforbindelse med Hellesylt og Valldal. Om vinteren er sejladsen indstillet og den eneste helårsforbindelsen til bygden er vejen til Eidsdal. 

Geiranger- og Nærøyfjorden kom i 2005 på UNESCOs Verdensarvsliste. I 2006 blev netop disse to områder kåret som bedst bevarede UNESCO-sted af National Geographic.

Hvert år arrangeres Frå fjord til fjell, som består af halvmaraton, miniton, march og cykelløb som går fra centrum i bygden til toppen af Dalsnibba, 1497 m.o.h.

Eksterne henvisninger 

 Rejsemålet Geiranger 
 Destinasjon Geirangerfjord – Trollstigen 

Norges geografi
Stranda
Tusindårssted

I forbindelse med markeringen af overgangen til det nye årtusind blev det bestemt at alle norske fylker og kommuner skulle udpege hver sit Tusindårssted.

Stederne som fylkerne valgte skulle have national interesse og historisk, kulturel eller miljømæssig betydning. Steder som der var værd at markere og tage vare på.

Tusenårsstedene som kommunerne skulle vælge kunne være det travle handelstorv, en promenade langs elven, en honnørkaj osv. Markeringen kunne være en mindeplade, skulptur eller bygning mm.

Eksterne henvisninger 
 Tusenarssted.no 

Kultur i Norge
Skjåk

Skjåk i Gudbrandsdalen er en kommune og fjeldbygd i Innlandet fylke i Norge. Kommunen ligger længst mod vest på i Ottadalen. Den grænser i nord til Norddal, Rauma og Lesja, i øst og sydøst til Lom, syd til Luster og i vest til Stryn og Stranda. Kommunen ligger mellem fjeldpartierne Breheimen og Reinheimen. Højeste punkt er Hestbreapiggen (2172 moh. Kommunen havde i 2019 2.213 indbyggere.

Skjåk kommune blev oprettet 1. januar 1866 som selvstændig administrativ enhed. Før dette var området del af Lom kommune. Skjåk havde ved etableringen 2.691 indbyggere. Området havde i middelalderen navnet Skeidaker, og kommunen havde oprindelig navnet Skiaker kommune.

Areal og befolkning 
Bismo er et moderne bygdecenter, hvor de fleste har deres arbejde i industri, handel og tjenesteydelser. Kommunen består ellers af Ånstad (Skjåk), Nordberg, Ramstadstrond, Bråtå og Grotli.

Bygden ligger langs en af de vigtigste færdselsårer mellem Stryn og Nordfjord, Geiranger og Sunnmøre og de andre Ottadalskommuner i øst, Vågå og Lom. Det er et landbrugsområde med mange gårde, der ligger i et bredt dalstrøg med høje fjelde på begge sider, og i dalbunden elven Otta. Kommer man fra vest over Strynefjellet eller fra Geiranger, kommer man forbi Grotliområdet og Billingsdalen med højfjeld og mange vådområder, før man kommer til bygdecenteret Bismo.
Skjåkbygda ligger i regnskyggen for nedbør og har den laveste nedbør i landet med 278 mm om året  . Dette har tvunget bygdefolket til løsninger med kunstig vanding med vand ledt fra fjeldet gennem sindrige arrangementer.

Eksterne henvisninger 

Kommuner i Innlandet
Kommuner i Oppland
Codec

Det engelske ord codec kommer fra compressor-decompressor eller coder-decoder. En codec er et program (en implementation) af, hvordan man koder og afkoder mellem den originale datarepræsentation og en komprimeret datarepræsentation – og tilbage igen. Formålet er tabsgivende eller ikke-tabsgivende datakompression.

Data til en codec er fx digitaliseret lyd, billeder og video.

Codec er derfor en komponent, som behandler/tolker data på forskellig vis, almindeligvis billede- og lydkoder som fx MP3, MPEG, DivX, Xvid og wmv. Ofte vil man opleve at mangle et codec efter download af et filmklip eller en lydfil, da mediet ikke kan afspilles uden det korrekte codec.

Eksterne henvisninger 
 Download audio & video codecs
 Liste med video codecs fra FOURCC 
 VoIP codecs  – en liste med VoIP codecs
Per Müllertz

Per Müllertz (født 11. oktober 1948), var en dansk professionel bokser i weltervægt og let-mellemvægt.

Som amatør boksede Per Müllertz for Lindholm BK i Nørresundby. Han vandt det jyske og det danske mesterskab i 1975 og blev professionel hos Mogens Palle året efter. 

Per Müllertz debuterede den 8. april 1976 mod den knap 40-årige tysker Alfred Fries, der med 5 sejre i 40 kampe ikke gav Müllertz væsentlige problemer. I sin tredje kamp mødte Müllertz tyskeren Peter Scheibner, der havde 8 sejre i 20 kampe, men dog var tidligere tysk mester i letmellemvægt. Müllertz blev stoppet i 2. omgang. Müllertz boksede som forkæmper ved de store stævner, hvor stjernerne i de år var Jørgen Hansen og Ayub Kalule, men Müllertz havde vanskeligt ved at tilkæmpe sig en position øverst på plakaten. 

Efter 7 sejre i ni kampe blev Müllertz matchet mod den stærke Joseph Nsubuga fra Uganda, der som amatør havde vundet VM-bronze i 1974, og i sin kun 2. kamp havde bokset lige op med englænderen Trevor Francis. Müllertz var klart overmatchet, og blev stoppet i 3. omgang. Hvor mange andre danske boksere ofte blev skånet for at møde farlige modstandere, blev Müllertz ikke tildelt de samme privilegier. Efter kampen mod Nsubuga blev Müllertz matchet mod forholdsvis stærke boksere, og Müllertz tabte langt de fleste af kampene. Efter det 5. nederlag i træk, det sidste til Joe Oke den 14. september 1978, opgav Müllertz karrieren. 

Per Müllertz fik 19 kampe, hvor af de 10 blev vundet (2 før tid) og 9 tabt (3 før tid).

Boksere fra Danmark
Søndre Land

Søndre Land er en kommune i Innlandet fylke i Norge. Den ligger placeret centralt i østlandsområdet med kort afstand til Mjøsbyene og Oslo.

Historie 
Kommunen fik sin nuværende udstrækning ved kommunesammenlægningen mellem de gamle Søndre Land og Fluberg kommuner 1. januar 1962. Den havde da 6.449 indbyggere.

Geografi 
Grenser i nord til Nordre Land, i øst til Gjøvik og Vestre Toten, i syd til Gran, og i vest til Ringerike og Sør-Aurdal. Kommunen har store skovsområder på øst og veståsen og landbrugsområder samt bebyggelse langs Randsfjorden. Højeste punkt er Vesle Skjellingshovde der er 861 moh.

Langs Fallselva er det mange industri- og kulturhistoriske minder. Det arbejdes med at lave en kultursti langs hele elven.

Kommunens højeste punkt er Skjelingshovde med sine 865 m.o.h.

Befolkning 
Kommunens befolkning er hovedsagelig bosat på østsiden af Randsfjorden. De mest centrale byer er Hov og Fall, andre er blandt andet Odnes, Fluberg, Landåsbygda og Enger. Folketallet er dalende, i 2019 var der 5.640 indbyggere i kommunen.

Personer fra Søndre Land 

 Knut Vollebæk (1946–), politiker, regeringsmedlem, voksede op i Søndre Land

Kilder og  henvisninger 

Kommuner i Innlandet
Kommuner i Oppland
Klosterkirken (Nykøbing Falster)

Klosterkirken i Nykøbing Falster er en gotisk kirke fra det 15. århundrede. Klosteret blev grundlagt i 1419 af unionskongen Erik af Pommern og var oprindeligt viet til Jomfru Maria, Sankt Mikael og den hellige Frans af Assisi. Kirken var del af et franciskanerkloster indtil 1532, hvor kirken blev sognekirke. En stor del af klosteret er bevaret og bruges i dag som plejehjem.

Kirkens mest særprægede og seværdige genstand er dronning Sofies anetavle kaldet Den Mecklenburgske Anetavle, som optager to hvælvingsfag på korets nordvæg. Tavlen måler 33 kvadratmeter og viser dronningens mecklenburgske forfædre i fem generationer, i alt 63 personer med våbenskjolde og portræt af dronningen m.fl.

Kirkens orgel er på 45 stemmer og er bygget af Frobenius i 1980.

Kirken er i dag en del af Nykøbing Falster sogn.

Galleri

Eksterne kilder/henvisninger 

 Klosterkirken hos KortTilKirken.dk
 Klosterkirken hos danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Franciskanske kirker
Bygninger, konstruktioner og anlæg i Nykøbing Falster
Gotisk arkitektur i Danmark
Harpecirkulære

Harpecirkulære er tilnavnet for en bestemmelse fra Nationalmuseet i 1956. Ifølge bestemmelsen skal al jord, der bortgraves fra kirker skal undersøges ved hjælp af "harpning", dvs. føres gennem en stor sigte, en såkaldt harpe (eller sold). Dette sikrer, at genstande i jorden som fx mønter bliver fundet.

Arkæologi